สรุปภาวะตลาดต่างประเทศ ประจำวันที่ 21 มิ.ย. 2562
สรุปภาวะตลาดต่างประเทศ ประจำวันที่ 21 มิ.ย. 2562
สรุปภาวะตลาดต่างประเทศ ประจำวันที่ 21 มิ.ย. 2562
24 มิ.ย. 2562

ดัชนีดาวโจนส์ตลาดหุ้นนิวยอร์กปิดลดลงเล็กน้อยเมื่อวันศุกร์ (21 มิ.ย.) โดยตลาดถูกกดดันจากการที่สหรัฐเปิดเผยข้อมูลเศรษฐกิจที่ไร้ทิศทาง โดยดัชนีผู้จัดการฝ่ายจัดซื้อ (PMI) รวมภาคการผลิต และภาคบริการเบื้องต้นของสหรัฐ ปรับตัวลงในเดือนมิ.ย. แต่ยอดขายบ้านมือสองเพิ่มขึ้นเกินคาดในเดือนพ.ค.
ดัชนีเฉลี่ยอุตสาหกรรมดาวโจนส์ปิดที่ 26,719.13 จุด ลดลง 34.04 จุด หรือ -0.13 % ขณะที่ดัชนี S&amp;P500 ปิดที่ 2,950.46 จุด ลดลง 3.72 จุด หรือ -0.13% และดัชนี Nasdaq ปิดที่ 8,031.71 จุด ลดลง 19.63 จุด หรือ -0.24 %
 
ตลาดหุ้นยุโรปปิดลดลงเมื่อวันศุกร์ (21 มิ.ย.) เนื่องจากนักลงทุนขายหุ้นเพื่อทำกำไรหลังตลาดปรับตัวขึ้นต่อเนื่อง 3 สัปดาห์ ขณะที่นักลงทุนวิตกเกี่ยวกับความตึงเครียดระหว่างสหรัฐและอิหร่าน
ดัชนี Stoxx Europe 600 ลดลง 0.36% ปิดที่ 384.76 จุด
ดัชนี CAC-40 ตลาดหุ้นฝรั่งเศสปิดที่ 5,528.33 จุด ลดลง 7.23 จุด หรือ -0.13% ขณะที่ ดัชนี DAX ตลาดหุ้นเยอรมันปิดที่ 12,339.92 จุด ลดลง 15.47 จุด หรือ -0.13% และ ดัชนี FTSE 100 ตลาดหุ้นลอนดอนปิดที่ 7,407.50 จุด ลดลง 16.94 จุด หรือ -0.23%
 
ตลาดหุ้นลอนดอนปิดลดลงเมื่อวันศุกร์ (21 มิ.ย.) เนื่องจากนักลงทุนเทขายหุ้นจากวิตกเกี่ยวกับความตึงเครียดระหว่างสหรัฐและอิหร่าน แม้หุ้นกลุ่มน้ำมันปรับตัวขึ้นจากแนวโน้มผลกระทบต่อการผลิตน้ำมันก็ตาม
ดัชนี FTSE 100 ตลาดหุ้นลอนดอนปิดที่ 7,407.50 จุด ลดลง 16.94 จุด หรือ -0.23%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดปรับตัวขึ้นต่อเนื่องเมื่อวันศุกร์ (21 มิ.ย.) โดยได้แรงหนุนจากการที่ตลาดวิตกเกี่ยวกับความตึงเครียดระหว่างสหรัฐ-อิหร่าน และแนวโน้มที่จะส่งผลกระทบต่อปริมาณน้ำมัน
สัญญาน้ำมันดิบ WTI ส่งมอบเดือนส.ค. เพิ่มขึ้น 36 เซนต์ หรือ 0.6% ปิดที่ 57.43 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. เพิ่มขึ้น 75 เซนต์ หรือ 1.2% ปิดที่ 65.20 ดอลลาร์/บาร์เรล
 
สัญญาทองคำตลาดนิวยอร์กปิดบวกขึ้นต่อเนื่องเมื่อวันศุกร์ (21 มิ.ย.) โดยปรับตัวขึ้นเหนือระดับ 1,400 ดอลลาร์/ออนซ์เป็นครั้งแรกนับตั้งแต่ปี 2556 หลังได้แรงหนุนจากแนวโน้มการดำเนินนโยบายการเงินที่ผ่อนคลายจากธนาคารกลางสหรัฐ (เฟด) และธนาคารกลางประเทศอื่นๆ
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 3.2 ดอลลาร์ หรือ 0.23% ปิดที่ 1,400.10 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 20.20 เซนต์ หรือ 1.3% ปิดที่ 15.29 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 5.4 ดอลลาร์ หรือ 0.67% ปิดที่ 811 ดอลลาร์/ออนซ์
สัญญาพัลลาเดียมส่งมอบเดือนก.ย. ปรับตัวขึ้น 19 ดอลลาร์ หรือ 1.3% ปิดที่ 1,499.60 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (21 มิ.ย.) โดยถูกกดดันหลังสหรัฐเปิดเผยข้อมูลเศรษฐกิจที่อ่อนแอ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลบ 0.42% สู่ระดับ 96.2195
ยูโรแข็งค่าขึ้นแตะที่ระดับ 1.1368 ดอลลาร์ จากระดับ 1.1292 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2735 ดอลลาร์ จากระดับ 1.2699 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6926ดอลลาร์สหรัฐ จากระดับ 0.6923 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 107.41 เยน จากระดับ 107.27 เยน และแข็งค่าเมื่อเทียบกับดอลลาร์แคนาดา ที่ระดับ 1.3209 ดอลลาร์แคนาดา จากระดับ 1.3191 ดอลลาร์แคนาดา แต่ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 0.9769 ฟรังก์ จากระดับ 0.9806 ฟรังก์